Diari Oficial de la Generalitat Valenciana


Sumari del DOGV 4136, del 27-11-2001 (2001/11736)

Convocatòria de dues beques de formació arxivística a les Corts Valencianes.
----------------------------------------------------------------------------

### Dades del document

Número de DOGV
:   4136

Data del DOGV
:   27-11-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/11064


Data del document
:   13-11-2001

Organisme emissor
:   Corts Valencianes

Tipus de document
:   Anunci

Descriptors 

:   * suport econòmic
    * assignació per estudis
    * professió de la informació
    * ajuda pública

Convocatòria de dues beques de formació arxivística a les Corts Valencianes. [2001/X11330]
  
Segons el que disposa l'article 32, paràgraf 1, primer, del Reglament de la cambra, la Mesa de les Corts Valencianes en la reunió del dia 13 de novembre de 2001, ha resolt convocar dues beques per a la formació arxivística, relacionada amb l'activitat parlamentària i la documentació d'aquesta institució, d'acord amb les bases següents:
  
Primera. Objecte
  
Les Corts Valencianes convoquen dues beques de formació arxivística relacionada amb l'activitat parlamentària i amb la documentació d'aquesta institució.
  
Segona. Durada i quantia
  
1. Cadascuna de les beques tindrà una durada de dotze mesos i la quantia total serà de 10.214,80 euros (1.669.600 pessetes brutes), que es percebran a l'acabament del mes a raó de 851,23 euros (141.633 pessetes), amb la certificació prèvia del lletrat major.
  
Les Corts Valencianes contractaran una assegurança d'accidents i de malaltia per a cadascun dels becaris o les becàries pel temps de durada de la beca, en el supòsit que no tingueren cobertes aquestes contingències.
  
Les beques seran indivisibles i improrrogables. Seran incompatibles amb qualsevol altra concedida per al mateix període o amb qualsevol tipus de treball remunerat. No podrà participar en la convocatòria qui ja haja gaudit amb anterioritat de les beques esmentades, independentment del temps que les haja gaudit.
  
2. La concessió i el gaudi de la beca no suposarà vinculació laboral o funcionarial entre el becari o la becària i la cambra.
  
Tercera. Sol·licitants
  
1. Poden sol·licitar la concessió de beques els diplomats en Biblioteconomia i Documentació, els llicenciats en Documentació i els llicenciats universitaris o llicenciades universitàries de nacionalitat espanyola que residesquen a la Comunitat Valenciana, sempre que no hagen transcorregut més de cinc anys des de la data d'obtenció del títol acadèmic i que acrediten preparació teòrica i pràctica en matèria arxivística.
  
2. Es consideraran mèrits preferents:
  
a) Expedient acadèmic, fins un màxim de 4 punts.
  
b) Cursos sobre la matèria objecte de la convocatòria:
  
- Curs postgrau universitari de més de 200 hores lectives, 4 punts.
  
- D'altres cursos, fins a 2 punts.
  
c) Coneixement del valencià, fins a 2 punts.
  
d) Coneixement d'altres idiomes de la CEE, fins a 2 punts.
  
e) Coneixement d'informàtica, fins a 2 punts.
  
f) Titulacions acadèmiques, sempre que no constituesquen requisit per a accedir a aquestes beques:
  
- Llicenciatura, 1 punt.
  
- Suficiència investigadora, 0'5 punts.
  
Tesi doctoral, 2 punts.
  
La justificació dels mèrits recollits en el barem anterior es realitzarà per qualsevol mitjà de prova admesa en dret i en particular:
  
Per a títols acadèmics, original i fotocòpia compulsada
  
Per als idiomes, títols i certificacions del corresponent centre docent, sense perjudici que els aspirants puguen ser sotmesos a les proves que la comissió estime pertinents.
  
Quarta. Sol·licituds
  
1. Les persones que sol·liciten les beques hauran de presentar una instància dirigida a la presidenta de les Corts Valencianes al Registre General de les Corts Valencianes, c/ Llibertat, 10 de València, o en la forma establerta en l'article 38.4 de la Llei de Règim Jurídic de les Administracions Públiques i del Procediment Administratiu Comú, segons el model annex, acompanyada del DNI i de la documentació que acredite de manera fefaent les condicions a què es refereix la base anterior.
  
2. El termini de presentació de sol·licituds serà de quinze dies hàbils, computables des de la publicació d'aquestes bases en el DOGV i en el BOCV.
  
Cinquena
  
1. La Comissió de Selecció estarà constituïda per:
  
- Dos membres de la Mesa de les Corts Valencianes.
  
- Un lletrat o lletrada de les Corts Valencianes
  
- Un professor o professora d'universitat especialista en la matèria.
  
- L'arxiver o arxivera de les Corts Valencianes.
  
- Un funcionari o funcionària de les Corts Valencianes que actuarà com a secretari o secretària amb veu i sense vot.
  
2. Abans dels vint dies següents a l'acabament del termini de presentació de sol·licituds, la comissió es reunirà per examinar-les i posteriorment elevar la proposta d'adjudicació a la Mesa de les Corts.
  
3. La convocatòria de les beques podrà declarar-se deserta.
  
4. Es durà a terme una preselecció, segons els mèrits al·legats i valorats de conformitat amb la base tercera i s'entendrà que han superat la preselecció els aspirants que obtinguen una qualificació igual o superior a 7 punts.
  
5. Els aspirants que hagen superat la preselecció seran convocats a la realització d'una entrevista i un supòsit pràctic que es puntuaran de 0 a 10 punts.
  
6. Resultaran adjudicataris de les beques els dos aspirants que obtinguen major puntuació, una vegada realitzada la suma aritmètica de les dues puntuacions citades.
  
7. Es constituirà una borsa de reserva amb els o les aspirants a les beques que tot i havent superat la selecció no en resulten adjudicataris o adjudicatàries. La provisió de les beques vacants que puguen produir-se per renúncia de l'adjudicatari o adjudicatària o per suspensió o revocació de la Mesa de les Corts Valencianes es realitzarà mitjançant aquesta borsa de reserva de forma automàtica per resolució de la Presidència de les Corts Valencianes. La borsa de reserva es mantindrà fins l'acabament de les beques.
  
Sisena. Obligacions del becari o becària
  
1. El becari o becària, una vegada accepte la beca, adquireix els compromisos següents:
  
Presentar certificació que acredite que no pateix malaltia o defecte físic que impedesca la prestació dels estudis i treballs que comporta l'acceptació de la beca.
  
Presentar la declaració jurada de no tenir cap relació laboral.
  
Complir les bases de la convocatòria i les altres normes que resulten d'aplicació com a conseqüència d'aquesta.
  
2. Començar el gaudi de la beca l'endemà del dia que s'indique.
  
3. El becari o becària durà a terme les seues activitats de formació teòrica i pràctica que se li determinen en l'arxiu de les Corts Valencianes, en les condicions de lloc i temps que se li indiquen, amb un mínim de set hores diàries.
  
Els treballs realitzats seran de propietat de les Corts Valencianes i no podran ser utilitzats pels autors o autores sense la corresponent autorització. Així mateix, els becaris o becàries hauran d'observar absoluta discreció sobre els documents o les informacions que pogueren conèixer en la institució i que no s'hagen fet públics sota cap forma.
  
4. Les Corts Valencianes es reserven el dret de suspendre o, si escau, revocar el gaudi de la beca, en el supòsit que el becari o becària no realitzara els treballs per a la seua formació pràctica en condicions satisfactòries.
  
5. L'incompliment pel becari o becària de les seues obligacions podrà donar lloc a la privació de la beca pel temps que quedara pendent, sense perjudici de les responsabilitats que resulten exigibles.
  
Contra aquest acord, les persones interessades podran interposar recurs ordinari davant la Mesa de les Corts Valencianes, en el termini d'un mes comptador l'endemà de la publicació d'aquest acord en el Butlletí Oficial de les Corts Valencianes i el Diari Oficial de la Generalitat Valenciana, de conformitat amb el que estableix la Llei de Règim Jurídic de les Administracions Públiques i del Procediment Administratiu Comú.
  
Palau de les Corts Valencianes (València), 13 de novembre de 2001.- La presidenta: Marcela Miró Pérez.
  
ANNEX
  
Model de sol·licitud
  
Convocatòria beques \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(primer cognom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (nom)
  
\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
(segon cognom)
  
Data de naixement \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Nacionalitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Document nacional d'identitat \_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Adreça \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Població \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ CP \_\_\_\_\_\_\_\_\_\_
  
Telèfon \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
  
Llicenciat o llicenciada en:
  
Mèrits que s'hi al·leguen:
  
València, \_\_\_\_\_ d \_\_\_\_\_\_\_\_\_\_\_\_\_\_\_\_\_\_\_ de \_\_\_\_\_\_